Unni og Jon Dørsjøs minnepris

Unni og Jon Dørsjøs minnepris (Dørsjø-prisen) er en heder som deles ut av Norske Kvinners Sanitetsforening (NKS). Prisen ble første gang delt ut i 2001. De første årene ble prisen tildelt personer som hadde bidratt positivt til integrering av innvandrere i det norske samfunnet. Senere ble statuttene endret, slik at prisen skulle tildeles lokallag av NKS som påskjønnelse for arbeid for eldre og/eller barn av innvandrere i Norge.

Minnefondet 
Prismottagerne mottar et diplom og en pengesum som stammer fra et minnefond opprettet i 1999 av ekteparet Unni og Jon Dørsjø.

Prismottagere (utvalg) 

 2020: Ulsteinvik sanitetsforening
 2019: Ørland sanitetslag
 2018: Nannestad sanitetsforening
 2017: Drevsjø sanitetsforening
 2016: Klinga sanitetsforening
 2009: Shilan Shorsh og Selvstendig demokratisk kurdisk kvinneforening (SDKK) for arbeidet mot tvangsekteskap i det kurdiske miljøet
 2007: Marco Elsafadi, for hans arbeid for utsatt ungdom
 2006: Chiku Ali, for hennes arbeid mot diskriminering
 2005: Safia Yusuf Abdi, for hennes arbeid mot omskjæring av jenter
 2004: Vekst- og Produksjonssenteret Quo Vadis
 2003: Tamilsk Ressurs- og Veiledningssenter
 2002: Somalisk Kvinneforening
 2001: Shabana Reman, for hennes engasjement mot gjengkriminalitet og vold

Referanser 

Norske priser
Etableringer i 1999